2014. gada 9. jūnijā Noteikumi Nr. 283

Rīgā (prot. Nr. 32 12. §)

**Grozījumi Ministru kabineta 2008. gada 19. maija noteikumos Nr. 338 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm**

**dienesta apliecības un žetona paraugu un dienesta apliecības un žetona izsniegšanas un nodošanas kārtību"**

Izdoti saskaņā ar

Iekšlietu ministrijas sistēmas iestāžu un

Ieslodzījuma vietu pārvaldes amatpersonu

ar speciālajām dienesta pakāpēm

dienesta gaitas likuma

45. pantu

1. Izdarīt Ministru kabineta 2008. gada 19. maija noteikumos Nr. 338 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugu un dienesta apliecības un žetona izsniegšanas un nodošanas kārtību" (Latvijas Vēstnesis, 2008, 79. nr.; 2009, 103. nr.) šādus grozījumus:

1.1. svītrot 6.7. apakšpunktu;

1.2. aizstāt 6.8. apakšpunktā vārdus "personas koda" ar vārdu "vārda";

1.3. svītrot 7.2. apakšpunktu;

1.4. papildināt noteikumus ar 15.1punktu šādā redakcijā:

"15.1 Ja amatpersonu atstādina no amata pienākumu pildīšanas, tā atstādināšanas dienā nodod iestādei amatpersonas dienesta apliecību un žetonu (ja žetons ir izsniegts), izņemot gadījumus, ja amatpersonai šajā laikā uzdots pildīt citus pienākumus, kuri nav saistīti ar tās tiešajiem amata pienākumiem un kuru pildīšana netraucē disciplinārlietas izmeklēšanas interesēm.";

1.5. izteikt V nodaļas nosaukumu šādā redakcijā:

"**V. Noslēguma jautājumi**";

1.6. papildināt noteikumus ar 19. punktu šādā redakcijā:

"19. Dienesta apliecības, kas amatpersonām izsniegtas līdz 2014. gada 31. jūlijam, ir derīgas līdz 2015. gada 30. jūlijam, ja tās nav kļuvušas lietošanai nederīgas citu iemeslu dēļ.";

1.7. izteikt 1. pielikumu šādā redakcijā:

"1. pielikums

Ministru kabineta

2008. gada 19. maija

noteikumiem Nr. 338

**Amatpersonas dienesta apliecības paraugs**

Dienesta apliecības priekšpuse (averss)

****

Dienesta apliecības otra puse (reverss)

****"

2. Noteikumi stājas spēkā 2014. gada 1. augustā.

Ministru prezidente Laimdota Straujuma

Iekšlietu ministrs Rihards Kozlovskis